№3 педагогикалық кеңес тақырыбы: Көркем шығармалар қойылымдары мен интеллектуалдық ойындар арқылы баланың сөйлеу тілін,  қарым-қатынас мәдениетін дамыту және логикалық ойлау  қабілеттерін арттыру. 
Мақсаты: педагогикалық  ұжымның осы бағыттағы жұмыстарының жетістіктері мен  кемшіліктерін түзету жолдарын белгілеу.

Өткізген  күні: 15 қаңтар 2025 жыл
Барлығы: 11 педагог
Қатысқан: 11 педагог
Қатыспаған: 1 педагог 
Педкеңес төрайымы: Балғабаева Ә.Б.
Хатшы:  Даулет Г.Т.

Күн тәртібіндегі мәселелер:
1. № 2 педагогикалық кеңесте  қабылданған шешімдерінің орындалуы. 
Балабақша  меңгерушісі: Балғабаева Ә.Б.
2. 2024-2025 оқу жылындағы балалардың қаңтар айындағы
білім деңгейлерінің сараптамасы
меңгеруші топ тәрбиешілері
3. Баяндама: «Көркем шығармалар қойылымдары мен интеллектуалдық ойындар».  
Тәрбиеші: Жиенхожаева А.Ж.
4. Іс-тәжірибе: «Ойнай жүріп   ойлайық». 
Тәрбиеші: Садуахосова Л.Д. 
5. «Ертегі сыр шертеді» шеберлік сағаты. 
Тәрбиеші: Бауыржан Н.Б.
6. Әр түрлі мәселелер
Педагогикалық кеңестің шешім жобасын қабылдау және бекіту.

2024-2025 оқу жылының №3 педкеңесі дәстүрден тыс өтті. Бірінші мәселе бойынша балабақша меңгерушісі Балғабаева Ә.Б. сөз алды. №2 педагогикалық кеңестің шешімдерінің орындалуына тоқталып, өте жақсы деген баға берді. Топтарды орталықтарға бөлу бойынша бірнеше нұсқаулар берілді. Орталықтарды ары қарай жандандыра беруді тапсырды. 
Екінші мәселе бойынша балабақша меңгерушісі Балғабаева Ә.Б . 2024-2025 оқу жылындағы балалардың қаңтар айындағы білім деңгейлерінің сараптамасына тоқталды. Бастапқы бақылау парағы мен аралық бақылау парақтары бойынша есеп берді. Балалардың білім көрсеткіштері пайыздық мөлшермен көрсетілді. Балалардың білім сапасын арттыруға жұмыстар жасалу қажеттілігі ескертілді. 
Үшінші мәселе бойынша тәрбиеші Жиенхожаева А.Ж.. «Көркем шығармалар қойылымдары мен интеллектуалдық ойындар» тақырыбында ойындар көрсетті. «Логика қайда?» логикаға арналған интеллектуалдық ойын өткізді. Педагогтарды екі топқа бөліп педагогтардың ойлау қабілеттерін шыңдады. Одан соң ертегіні сахнаау бойынша «Аю мен маса» ертегісін атрибуттарды қолдану арқылы ертегіні сахналап шықты. Педагогтарға өзара рөл бөлініп, рөлге сәйкес ертігіні сомдады. Қорыта айтқанда, балаларды көркем шығармалар қойылымдары мен интеллектуалды ойындар арқылы дамытудың маңызын атап өтті.
Төртінші мәселе бойынша тәрбиеші Садуахосова Л.Д. «Ойнай жүріп   ойлайық» тақырыбында іс-тәжірибе жүргізді. Педагогтарды бір сызыққа тұрғызып «Ия-жоқ» ойынын ойнатты. Ойын барысында сыни ойлау, тез шешім қабылдау дағдылары қалыптасты. Бірінші ойында жеңіске жеткен алты педагог нейрожаттығулармен жаттығып, «Крестики-нолики» ойынын ойнады. Жеңген педагогтармен «Түстерді ажырат» ойынын ойнады. Соңында қалған педагогтар медальдармен марапатталды. Ойнау арқылы көптеген дағдылардың қалыптасатынына педагогтардың көзі жетіп, қызығышылықтары артты.
Бесінші мәселе бойынша тәрбиеші Бауыржан Н.Б. «Ертегі сыр шертеді» шеберлік сағатын өткізді. Көлеңке театры арқыы балаларға ертегі сомдатудың маңыздылығын атап өтті. «Аю мен қояндар» ертегісін педагогтар рөлге бөліп көлеңке театрында сомдап шықты.  Шеберлік сағатынан соң педагогтар ерекше әсерленді.
 Әр түрлі мәселелер бойынша балабақша меңгерушісі Балғабаева Ә.Б. топтардың ішкі безендірілуі мен орталықтарға бөлінуге байланысты баға берілді. Топтардың айлық жұмыстары бойынша есептерді уақытында тапсырып, өткізіп отыруды ескертті. Балабақша  меңгерушісі Балғабаева Ә.Б. ішкі тәртіп пен 2024-2025 оқу жылының аудандық семинарына байланысты нұсқаулар берілді. Төлемақыны уақытында төлетіп отыруды тапсырды, тегін тамақтанатын балалардың табельдерін қатесіз толтыруды сұрады. Педагогикалық кеңес қорытындыланды, шешім шығарылды.

№3 педагогикалық кеңестің шешімі: 
1. Топтардағы дамытушы орталықтар жандандырылсын.
2. Білім деңгейінің сапасын көтеруге жұмыстар нақтылансын.
3. Іс-тәжірибелер мен шеберлік сағаттар үнемі өткізіліп отырсын.
4. Педагогтардың этика-эстетикалық талғамдарын жақсарту, әріптестер арасында суббординация сақталсын.
5. Семинарға дайындықтар басталсын.


  
Хаттаманы толтырған: _______________ Даулет Г.Т.

        Төрағасы: _______________ Балғабаева Ә.Б.



